cyanic-selkie/wikianc huggingface dataset:
Mark Austin (fotballspiller)
Mark Austin (født 24. februar 1989) er en australsk fotballspiller som spiller for klubben Carlton Football Club som ligger i den australske Football League. Austin spilte under to senior kamper for Glenelg Tigrene i 2006, da denne klubben lå i SANFL sesongen, og ble deretter valgt i 2006, til AFL National Draft i tredje runde.
Austin spilte fast i forsvaret til Carlton Club fra 2009-sesongen. Han bukket under for en skade i siste del av denne sesongen, og mangler derfor de siste rundene av denne sesongen.
Blue Jay Way
«Blue Jay Way» er en sang skrevet av George Harrison. Den ble først spilt inn og utgitt på The Beatles' Magical Mystery Tour-album og EP i 1967.
Sangens navn kommer fra en faktisk gate høyt oppe i Hollywood Hills som ser ned på Sunset Boulevard og som gir et panoramisk utsyn over Hollywood og mye av Los Angelesområdet. For å komme til gaten må man følge en relativt komplisert kjørerute, som ikke blir noe lettere å navigere en tåkete natt, noe som skapte grunnlaget for innledningen:
Ifølge Harrison: «Derek Taylor ble forsinket. Han ringte for å si at han kom senere. Jeg fortalte ham på telefonen at huset var i Blue Jay Way, og han sa at han kunne finne det OK... Han kunne alltids spørre en politi. Så jeg ventet og ventet. Jeg var virkelig sliten fra flyturen, men jeg ville ikke sovne før han kom. Det var tåke og det ble senere og senere. For å holde meg våken, kun for moroskyld for å få tiden til å gå mens jeg ventet, skrev jeg en sang om ventingen på han i Blue Jay Way. Det fantes et lite Hammondorgel i hjørnet av huset som jeg ikke hadde oppdaget før da... så jeg rotet litt rundt på det og sangen ble til.»
En studiomusiker spilte cello.
Liste over sørkoreanske filmer fra 1963
Liste over sørkoreanske filmer fra 1963 er en kronologisk liste over filmer som ble lansert i Sør-Korea i 1963.
Michael Ngadeu-Ngadjui
Michael Ngadeu-Ngadjui (født 23. november 1990) er en kamerunsk fotballspiller som spiller for den kinesiske klubben Beijing Guoan FC.
Grace Thaxton
Grace Thaxton (født 18. juni 1891, død 6. juli 2005 i New York) var en av verdens eldste personer ved sin død sommeren 2005, 114 år gammel.
Hun ble gift i ung alder og enke i 1959. Hennes mor døde i 1969, 109 år gammel og ingen mor og datter i verden har levd lenger i gjennomsnitt (111+). På sine eldre dager reiste hun meget rundt omkring i store deler av verden. Hennes sønn, Robert Menges Thaxton, var år gammel da han døde i 2011.
Lins
Lins er en kommune i delstaten São Paulo i sørøstregionen av Brasil.
VM i orientering 1972
Verdensmesterskapet i orientering 1972 var det 4. verdensmesterskapet i orientering. Mesterskapet ble arrangert i Staré Splavy i Doksy i Tsjekkoslovakia (nå: Tsjekkia) 14.-16. september.
Deltagende nasjoner
Utøvere fra 17 nasjoner deltok i mesterskapet. Det var to flere enn det foregående verdensmesterskapet i 1970. Nye nasjoner er markert med fet skrift.
Silkesvarten
Silkesvarten (originaltittel: Black Beauty) er en roman fra 1877, skrevet av den engelske forfatteren Anna Sewell. Da hun skrev var hun blitt invalid, og kunne ikke forlate hjemmet sitt. Romanen ble en umiddelbar bestselger. Sewell døde bare fem måneder etter utgivelsen, men levde lenge nok til å se sin eneste roman bli en suksess. Med femti millioner eksemplarer solgt er Silkesvarten en av tidenes bestselgende bøker.
Boken er utformet som den svarte hingsten Silkesvartens selvbiografi. Han forteller hvordan han ble mishandlet av sin første eier, og reddet av en ung pike som fikk sin bestefar til å kjøpe ham.
Handling
Historien blir fortalt i «første person» som et selvbiografisk memoar fortalt av en hest ved navn Black Beauty. Hesten begynner sine bekymringsløse dager som et ungt føll ved en engelsk gård sammen med moren sin, til hans vanskelige liv i London begynner, frem til hans lykkelige pensjonist-tilværelse på landsbygda. Underveis møter hesten en rekke vanskeligheter, og forteller mange historier om både grusomhet og vennlighet.
Filmatisering
Romanen om hesten Silkesvarten har blitt filmatisert en rekke ganger, den første filmen hadde begge kinopremiere i 1921. Det var imidlertid to filmer med tittelen Black Beauty som ble lansert i 1921; handlingen i den filmen som først ble sendt ut på markedet med den tittelen hadde ingenting med Anna Sewells bok å gjøre. Filmprodusenten Eskay M. Harris og regissør Edward H. Griffith ville utnytte at publikum gikk og ventet på filmatiseringen av den populære romanen, og skyndte seg å døpe om en film som opprinnelig hadde premiere i 1917, fra Your Obedient Servant til Black Beauty.
Nikkyo Niwano
Bakgrunn
Nikkyo Niwano ble født som sønn av bønder i november 1906, og vokste opp i beskjedne kår i en liten by. I ungdommen flyttet han til Tokyo for å jobbe, og begynte der å studere flere religioner. I forbindelse med dette hørte han en preke om Lotussutraen, og ble buddhist.
Rissho Kosei Kai
Niwano hadde vært aktivt med i buddhistgruppen Reiyūkai, og der traff han Myoko Naganuma som han ledet til å konvertere til Reiyūkai. I 1938 var de begge med på et ledermøte der ledelsen i Reiyūkai kom med flere uttalelser der de hevdet at Lotussutraen var utdatert. Etter å ha diskutert dette med hverandre, kom de fram til at de ikke kunne være med i en organisasjon som stod for slike meninger. 5. mars 1938 dannet de i stedet Rissho Kosei Kai. Det første møtet ble avholdt i Niwanos hus.
Støa kanal
Støa kanal var et fløtingsanlegg i bruk fra 1858 til 1901 for å bringe tømmer fra elva Ljøra over til Trysil-/Klaravassdraget.
Nikkyo Niwano
Rissho Kosei Kai
Han var med på å stifte World Conference of Religions for Peace (WCRP) i 1970. På denne tiden var han med på flere religiøse og kulturelle konferanser og samlinger, blant annet innen Asian Conference on Religion and Peace og det sjette WCRP i Italia hvor han ledet WCRP sammen med pave Johannes Paul II. Han hadde også flere innlegg i FN, der han forfektet verdensfred og atomnedrusting.
Støa kanal
Bakgrunn
Før 1837 ble det ikke drevet tømmer fra Trysil-Bolagets skoger i Ljørdalen. Grunnen var at man ikke kunne selge tømmeret. Til Dalälven ble det ikke oppkjøpt tømmer så langt oppe, og til Klaraälven og oppkjøperne og sagbrukene der var det nesten umulig å få frem virket. Det ble prøvd å fløte tømmer til Støa for senere å kjøre det med hest til Flersjøen (2 km), men dette ga et meget magert resultat. Derfor fikk skogen i Ljørdalen stå urørt. Løsningen ble Støa kanal.
Nikkyo Niwano
Rissho Kosei Kai
I 1991 gikk han av som president og ble etterfulgt av sin eldste sønn, Nichiko Niwano. Selv om han hadde gått av, var han fremdeles involvert i tverreligiøs dialog og fredsaktiviteter.
Støa kanal
Byggingen
I 1851 begynte Trysilbolaget som nå eide store skogområder i Ljørdalen, å kjøpe opp grunn til bygging av Støa kanal. I mars 1855 startet byggingen av kanalen og all utgraving skjedde med håndkraft, trillebår, spade, slegge og bor. En kanal på 3,1 km for frakt av tømmeret ble gravd fra Ljøra til Nordre Flersjøen. Næråkanalen på ca. 1800 meter og Børekanalen, ca. 600 meter, ga tilførselsvatn fra henholdsvis åa Næra og Blanksjøen. Vannstanden i Ljøra er 13 meter lavere enn i Flersjøen, og for å komme opp på samme høyden måtte det bygges to tømmerspill. Et tømmerspill består av to vognbaner med skinnegang.
Vognene ble trukket opp til toppen av spillet ved hjelp av vannkraft. Her ble stokkene veltet ut i sumpen, sammenslått i bommer og dratt videre med håndkraft. I tillegg ble det anlagt dammer, mannskapskoier, smie, båthus og en del mindre hus, dessuten gården Gustavsberg med magasin og bakstue. Rundt regnet kostet det 100 000 kr å bygge anlegget, en anselig sum midt på 1800-tallet. I dag tilsvarer dette ca. 50 millioner kroner. I 1858 var kanalen ferdig og samme høst begynte hogst av storskogen i Ljørdalen.
Fløtinga
Til Nordre spill ble tømmeret fløtet løst. Fra Nordre til Søndre spill og derfra til Flersjøen ble stokkene dratt i bommer. En bom var 2,5 meter bred og ble hold sammen av kilkobbel og tau. Bommen ble dratt av to bomdragere. Ifølge en lønningsliste fra 1855 arbeidet det 65 mann på kanalen i anleggsperioden. Senere var det årlig opptil 60 mann som hadde arbeid på selve kanalen i tillegg til de som var ved Flersjøen og i Ljøra. Arbeidet begynte ved 5 tiden om morgenen og de kunne ha fra 8 til 12 timers arbeidsdag. I 1883 var arbeidslønna 23 øre timen, ei dagslønn fra 2 til 2,75 kroner. Matforrådet ble oppbevart i magasinet og arbeiderne tok ut den maten de behøvde. Dette ble trukket fra lønna. I 1901 gikk siste tømmeret gjennom kanalen. Da solgte Trysilbolaget skogene sine til Trävaruaktiebolaget Dalarne for 1,5 millioner kroner. I 1924 ble det undersøkt om det var mulighet og interesse for å gjenåpne kanalen, men prosjektet mislyktes.
Museumsanlegget
I 1991 begynte Museumssenteret i Trysil/Engerdal (i dag Trysil/Engerdal museum) restaureringen av det som er gjenoppbygd, og kanalen slik den står i dag, ble gjenåpnet i 1997. Samme år mottok Sven Pettersen og Støa kanal LOs kulturpris for arbeidet med bevaring av anlegget som spesielt arbeiderkulturminne. Sven Pettersen ble i tillegg tildelt en kommunal ærespris fra Trysil kommune og Museumssenteret i Trysil/Engerdal for sin innsats. Anlegget kan besøkes fritt. Omvisning kan avtales med Trysil/Engerdal museum.
Kanalspillet
Etter restaureringen av anlegget til et friluftsmuseum, har området vært spillested for det historiske utendørsspelet «Kanalen» med om lag 70 lokale skuespillere og sangere. De første forestillingene fant sted høsten 2001 og 2002. Deretter har det vært forestillinger annet hvert år. Manuset er skrevet av Trond Magnum, musikken er skrevet og arrangert av Jan Lans.
Tolvte utgave av Kanalspillet ble vist 12.- 14. august 2022.
Bjørgelva kraftverk
Bjørgelva kraftverk er et vannkraftverk ved Solbergfjorden i Sørreisa kommune i Troms og Finnmark.
Det er et elvekraftverk som utnytter et fall på 232 meter i Bjørgelva.
Installert effekt er 2,5 MW. Årsproduksjon er 7,8 GWh.
Chemin Vert (Paris Metro)
Chemin Vert er en stasjon på grensen mellom 3. arrondissement og 11. arrondissement på metroen i Paris. Den betjenes av linje 8.
Stasjonen har navn etter rue du Chemin-Vert («Den grønne veiens gate»), som heter dette fordi den ble anlagt der en sti hadde gått mellom grønnsakhager som fantes i området.
Sowmarpet Sunil
Sowmarpet Sunil (født 5. august 1989) er en indisk landhockeyspiller. Han representerte landet sitt under Sommer-OL 2012 i London, der han endte på sisteplass med det indiske landslaget.
Guinea (mynt)
En guinea var en engelsk og senere britisk gullmynt som ble slått mellom 1663 og 1816. Den var den første britiske gullmynt som ble slått med maskin. Opprinnelig var den et gullpund og hadde en verdi på 20 shilling. Under Karl II ble gullverdien oppjustert, og den fikk en verdi på 21 shilling, det vil si 1 pund og 1 shilling. Guinea var den viktigste denominasjonen ved større transaksjoner. Ved myntreformen Great Recoinage i 1816 ble den erstattet av pund som viktigste myntenhet.
Selv etter at guineamyntene ble tatt ut av sirkulasjon ble begrepet lenge brukt for å angi 21 shilling, tilsvarende 1,05 pund i desimalisert valuta. Guineaen hadde en aristokratisk overtone; særlig priser for kjøp av fast eiendom, hester og kunst ble ofte oppgitt i guineas helt til desimaliseringen i 1971. Enheten brukes fortsatt ved salg av veddeløpshester, og mange hester i Storbritannia og Irland har navn som ender på 1000 Guineas eller 2000 Guineas', selv om prisen i dag ligger langt høyere enn de tallene tilsier.
Sommer-OL 1916
Sommer-OL 1916, de 6. olympiske sommerleker, skulle ha blitt arrangert i Berlin i Tyskland. Lekene måtte imidlertid avlyses på grunn av første verdenskrig.
I forbindelse med lekene ble Deutsches Stadion Berlin bygget i Grunewald i den da selvstendige byen Charlottenburg. Deutsches Stadion ble senere erstattet av Olympiastadion.
Valg av vertsby
Berlin ble valgt som arrangør av sommerlekene i 1916 ved akklamasjon under den internasjonale olympiske komités 15. sesjon i Stockholm i Sverige 4. juli 1912. Alexandria i Egypt og Budapest i Ungarn meldte opprinnelig sin interesse for å arrangere lekene, men trakk seg før den 15. sesjonen. Tre andre byer hadde også meldt sin interesse, men trakk seg på et tidligere tidspunkt.
Kari Trestakk
Kari Trestakk er et undereventyr nedskrevet av Peter Christen Asbjørnsen fra muntlig kilder i Røyken og gjengitt første gang i Norske Folkeeventyr fra 1843.
Eventyret, som i andre varianter kalles Askepott eller Cinderella, er kjent i 50 oppskrifter i Norge og er et av de mest kjente og populære i eurasisk eventyrtradisjon. Mens Askepott i brødrene Grimms samling fra 1812 har henvisninger til det gamle tyske føydalsamfunnet med borger og slottsball, møter det norske bondesamfunnets Kari Trestakk kongssønnen utenfor kirken under og etter gudstjenesten. En annen variant som Asbjørnsen og Moe samlet inn, og utga i 1852, er eventyret om Lindedronningen.
Diabetisk ketoacidose
Diabetisk ketoacidose (DKA), også kjent under navnet syreforgiftning, er en livstruende komplikasjon hos pasienter med ubehandlet diabetes mellitus (kronisk høyt blodsukkernivå eller hyperglykemi). Nesten komplett insulinmangel og forhøyet nivå på bestemte stresshormoner kan sammen forårsake DKA. DKA er mest vanlig hos pasienter med diabetes type 1 men kan også forekomme hos pasienter med diabetes type 2. Spesielt for den siste gruppen kan komplikasjonen oppstå under fysiologisk stress, så som under en infeksjon.
Pasienter med ny, udiagnostisert diabetes type 1 kommer gjerne til sykehus med DKA. DKA kan også oppstå hos kjente diabetikere som ikke tar insulin. DKA var tidligere en hyppig dødsårsak hos diabetes type 1-pasienter før insulinsprøyter ble tilgjengelig.
Biokjemisk årsakssammenheng
DKA kjennetegnes ved hyperglykemi, acidose og høye verdier på sirkulerende ketonlegemer. Komplikasjonens patogenese skyldes hovedsakelig acidose. Overproduksjon av ketonlegemer reduserer blodets pH-verdi; blod med lavere pH enn 6,7 er uforenelig med liv. Et frembrudd av DKA kan skje raskt, ofte i løpet av 24 timer.
Fredrikstad domkirke
Fredrikstad domkirke er en langkirke fra 1880 i Fredrikstad kommune og domprosti i Viken fylke. Da kirken ble bygget i 1880, var navnet Vestre Fredrikstad kirke. Kirken skiftet navn til Fredrikstad domkirke da Borg bispedømme ble opprettet i 1968, og gjorde kirken til domkirke.
Byun Chun-sa
Byun Chun-Sa (født 23. november 1987 i Seoul i Sør-Korea) er en sørkoreansk skøyteløper som deltok i de olympiske vinterleker 2006 i Torino.
Fredrikstad domkirke
Byggverket er i tegl og har 790 plasser. Det er en langkirke i murstein i nygotisk stil. Interiøret er utført av W. Peters, Axel Revold, A. Arneberg og E. Vigeland.
Byun Chun-sa
Byun Chun-Sa ble olympisk mester i kortbaneløp på skøyter under vinter-OL 2006 i Torino. Hun var med på det sørkoreanske laget som vant 3000 meter stafett for damer foran Canada og Italia. De andre på laget var Choi Eun-kyung, Jeon Da-hye, Jin Sun-yu og Kang Yun-mi
Du Qinglin
Du Qinglin (kinesisk: 杜青林; pinyin: Dù Qīnglín, født 1946 i Panshi i Jilin i Kina) er en kommunistisk kinesisk politiker. Mellom 2007 og 2012 var han leder av Sentralkomitéens departement for enhetsfronten, som har ansvar for kommunistpartiets politikk innen etniske og religiøse spørsmål.
Du Qinglin gjorde sin tidlige karriere innen Kinas kommunistiske ungdomsforbund og ble med i Kinas kommunistiske parti i 1966. Han har utdannelse på masternivå.
Han var partisekretær i Hainan 1998-2001, jordbruksminister 2001-2006 og så partisjef i Sichuan 2006-2007. I desember 2007 blev han utnevnt til sjef for enhetsfrontsdepartementet.
De to sannheter
De to sannheter (sanskrit: dvasatya, devanāgarī: द्वसत्य, tibetansk: བདེན་པ་གཉིས་, wylie: bden pa gnyis, THL: denpa nyi) er et teknisk begrep innenfor buddhistisk filosofi. I henhold til dette skiller man mellom to nivåer av sannhet (satya): den «konvensjonelle» eller «foreløbige» sannhet (sanskrit: saṃvṛtisatya, devanāgarī: सव्तिसत्य; tibetansk: ཀུན་རྫོབ་བདེན་པ་, wylie: kun rdzob bden pa) og den «ytterste» eller «endelige» sannhet (sanskrit: paramārthasatya; tibetansk: དོན་དམ་བདེན་པ་, döndam denpa; wylie: don dam bden pa).
RedWall Firewall
redWall Firewall er en tidligere Linuxdistribusjon fra Sveits som var basert på Gentoo. Distribusjonen ble levert på en Live-CD og sørget for en brannmur som var satt sammen med et internett-basert grensesnitt for alle genererte loggfiler. Den ble levert sammen med Snort, SnortSam, DansGuardian og støtte for fwbuilder, SpamAssassin, reporting, VPN og meldinger om e-post. Konfigurasjonsfiler kunne lagres på en floppy disk eller en USB-penn.
Distribusjonen hadde 32-biter x86 som plattform.
Johan Hendrik Poulsen
Johan Hendrik Poulsen (født 30. januar 1869 i Skopun, død 30. august 1954) var en færøysk lærer og politiker (Sj.).
Han vokste opp i Skopun som sønn av Klæmint Poulsen og Sofía í Búri. Han var dattersønn av lagtingsmann Jens Wenningsted. Han giftet seg i 1896 med lærerinne Súsanna Katrina Winther, søster av lagtingsmennene Mads Andrias og Gunnar Winther. Paret fikk syv barn sammen, deriblant lærer og minister Niels Winther Poulsen.
Han gikk fire vintre på folkehøyskolene Testrup, Askov og Vallekilde i Danmark. Poulsen var lærer i Skopun 1912–1939 og medlem av Færøyenes skolestyre 1904–1906.
Han tilhørte den færøyske nasjonal- og selvstyrebevegelsen, og sammen med Mads Andrias Winther innkalte han til Færøyenes første folkemøte på Sandur i 1894. Poulsen var innvalgt på Lagtinget fra Sandoy 1897–1908 og 1916–1932.
SC Telstar
Telstar er en nederlandsk fotballklubb fra byen Velsen i provinsen Noord-Holland. Klubben spiller for øyeblikket i Eerste divisie, som er landets nest øverste divisjon. Telstar ble grunnlagt under nåværende navn den 17. juli 1963 etter sammenslåingen av de lokale klubbene Stormvogels og VSV, og tok sitt navn etter kommunikasjonssatellittene Telstar.
Skimuseet
Skimuseet i Oslo er en samling av ski og annet vinterutstyr. Det ble åpnet i 1923 og eies av Foreningen til Ski-Idrettens Fremme. Frem til 1951 holdt det til i en egen fin bygning (som ble totalskadet i en brann i 1968) ved Frognerseteren (like nord for der Skistua ligger idag). I forbindelse med ombyggingen av Holmenkollbakken i 1951 ble samlingene flyttet til nye lokaler i selve hoppet. Her hadde det tilhold frem til 1983 da nye lokaler ble sprengt inn i fjellet ved siden av hoppet.
Foruten gamle og nye skityper (rundt 800 par) mange som har tilhørt våre fremste idrettsutøvere, og skiutstyr, har Skimuseet skiutstyr fra polarekspedisjonene til Nansen og Amundsen med blant annet en kopi av selve teltet som ble reist på Sydpolen i 1911. Museet inneholder dessuten et skimakerverksted, premiesamlinger gitt av vintersportsutøvere og et spesialbibliotek med bøker relatert til vintersport.
En egen samling viser utviklingen av skibindingen fra den enkle vidjebindingen eller lærstroppen til de moderne og spesialiserte skibindingene.
Fra september 2015 er Birgitte Espeland direktør ved Skimuseet.
Proctocerini
Proctocerini er en gruppe av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange trebukker, brunlig eller grønnlig svarte med en rad av hvite flekker på hver side av pronotum som fortsetter på dekkvingene. Dekkvingene har en kort pigg ytterst i spissen.
Utbredelse
Gruppen er utbredt i sentrale deler av Afrika.
Bagamoyo
mini|høyre|Befestningen i Bagamoyo i den tyske kolonitiden Bagamoyo er en by i Tanzania, og var den opprinnelige hovedstaden i Tysk Østafrika, fra 1886 til 1891. Den var en av de viktigste handelspostene på kysten av Øst-Afrika, og utgangspunktet for mange av de mest berømte oppdagelsesreisene i det 19. århundre inn i det indre av kontinentet. Blant kjente oppdagelsesreisende som dro gjennom byen kan nevnes Richard Francis Burton, John Hanning Speke, Henry Morton Stanley og James Augustus Grant. Etter at David Livingstone døde ble liket hans fraktet til England, på veien lå det i tårnet i den gamle kirken i byen, mens følget ventet på høyvann for å frakte det videre til Zanzibar. Da Stanley og Emin Pasha kom til kysten i 1889, holdt den tyske guvernøren i Bagamoyo, Hermann von Wissmann, en stor mottagelse for dem, under festen falt Emin ut av et vindu og ble hardt skadet.
I 1916, under første verdenskrig ble Bagamoyo utsatt for britiske luftangrep og beskytning fra sjøen, tyskerne ble nedkjempet og den tyske garnisonen tatt til fange
Idag har byen 30 000 innbyggere, og er kandidat til listen over verdensarven.
Navnet Bagamoyo kommer fra swahili «Bwaga-Moyo», som betyr «legg ned hjertet ditt». Dette oppsto enten fordi slavefølgene fra innlandet nådde kysten her («gi opp alt håp») eller fordi bærerne i elfenbenshandelen til de store sjøene endelig kunne hvile («ta av din tunge bør og hvil»).
Elizabeth LeCompte
Elizabeth LeCompte (født 28. april 1944) er teaterdirektør og en av grunnleggerne av den eksperimentelle teater-gruppen The Wooster Group som ble grunnlagt i 1980.
LeCompte begynte med eksperimentelt teaterarbeid i 1970 da hun ble med Richard Schechner og hans teatertrupp The Performance Group som turnerte mellom 1967 og 1980. Mens hun arbeidet med The Performance Group, begynte hun å utvikle en rekke forestillinger på egen hånd. Disse forestillingene var basert på egne erfaringer.
Chevaleret (Paris Metro)
Chevaleret er en stasjon på metroen i Paris.
Stasjonen betjener linje 6.
Anne Margarethe Brodal
Anne Margarethe Brodal (født 5. juli 1914, død 28. desember 1999) var en norsk salmedikter, journalist og forfatter.
Brodal jobbet som sekretær i Det Norske Bibelselskap og var også sekretær for Liturgikommisjonen som var virksom fra 1965 til 1974. Hun var både sekretær for, og medlem av Salmebokkomiteen. Hun er representert med en rekke sanger i Speidersangboka og Treklang, samt med to egne tekster og ni oversatte tekster i Norsk Salmebok og en oversatt tekst i Salmer 1997 og sju oversettelser og en egen tekst i Norsk salmebok 2013. Hun har også gitt ut diktsamlingen Vi hører sammen, og skrevet boken Med KFUK gjennom 100 år.
Hun var også kjent under navnet «Pus Brodal» og var søster av Jon og Alf Brodal.
Ludvig August Haslund
Ludvig August Haslund (født 4. desember 1842 i Kristiania, død 23. januar 1902 i Kristiania) var en norsk maler. Haslund var først og fremst landskapsmaler og arbeidet også som tegnelærer ved Kristiania Borgerskole og ved Kristiania Katedralskole, som Borgerskolen var en forberedelse til.
Holbergs gate
Holbergs gate er et vanlig gatenavn i flere norske byer. Se blant annet:
Jeon Da-hye
Jeon Da-hye (født 23. november 1983) er en sørkoreansk skøyteløper som deltok i de olympiske vinterleker 2006 i Torino.
Jeon ble olympisk mester i kortbaneløp på skøyter under vinter-OL 2006 i Torino. Hun var med på det sørkoreanske laget som vant 3000 meter stafett for damer foran Canada og Italia. De andre på laget var Choi Eun-kyung, Byun Chun-sa, Jin Sun-yu og Kang Yun-mi.
Portugal under Sommer-OL 1920
Portugal under Sommer-OL 1920. Tretten sportsutøvere fra Portugal deltok i to grener, fekting og skyting, under Sommer-OL 1920 i Antwerpen. Portugal vant ingen medaljer. OL-troppen besto av åtte fektere og fem skyttere.
Lovin’ Her Was Easier (Than Anything I’ll Ever Do Again)
«Lovin' Her Was Easier (Than Anything I'll Ever Do Again)» er en sang skrevet av Kris Kristofferson som ble spilt inn og gitt ut på albumet The Silver Tongued Devil and I med Kris Kristofferson i 1971. Sangen ble gitt ut på singel senere samme år.
Tina Turner spilte inn sangen i Bolic Sound i Inglewood i California i juni 1974, men er ikke offisielt utgitt. På hennes innspilling ble sangen kalt «Lovin' Him Was Easier»
Alt for Rognan
Alt for Rognan var en realityserie som ble sendt på TV 2 høsten 2006. De hadde Tom Sterri som prosjektleder fra tv2, med noen millioner i prosjektet Alt for Rognan. Serien ble kåret til beste reality under Gullruten 2007.
Programmet gikk ut på at 10 helt vanlige menn fra strandstedet Rognan i Saltdal kommune, Nordland skulle sette opp en revy på Chat Noir. Dette oppdraget skulle de gjennomføre på bare noen få måneder. Revyen hadde premiere 16. november 2006. Kort tid etter hadde kompaniet solgt 15,000 billetter, og tjent sin første million.
Siste forestilling på Chat Noir ble spilt 24. mars 2007, og deretter har Rognankompaniet vært på norgesturné med revyen. Sommeren 2007 opptrådte kompaniet på hjemstedet Rognan med sin nye revy «Sirkus Rognan». Denne revyen ble senere også satt opp i Tønsberg.
Høsten 2007 er Rognankompaniet på ny norgesturné, og 24. november er det ny forestilling på Chat Noir.
Rognankompaniets medlemmer
Kompaniets tiende medlem, hotellportieren Thor Arne Ramstad (f. 1948), måtte trekke seg fra prosjektet av helsemessige årsaker. Geir Testad (f. 1973) valgte å trekke seg fra kompaniet i februar 2007 for å tilbringe mer tid med familien.
Lorena (São Paulo)
Lorena er en kommune i delstaten São Paulo i sørøstregionen av Brasil.
Adolphe Teikeu
Landslaget
Han ble tatt ut i s tropp til FIFA Confederations Cup 2017 i Russland.
Julius I
Julius I var pave fra 6. februar 337 til sin død 12. april 352. Ifølge Liber Pontificalis (Paveboken) ble han født i Roma som sønn av Rusticus.
Liv og virke
Den hellige Julius I ble valgt til pave etter en uforklart lang vakanse på fire måneder, og han går inn i historien som en dyktig og modig pave. Han kjempet en energisk kamp mot det arianske kjetteri, ved å stå fast på Kirkens lære fra Nikea om at Sønnen er av samme vesen som Faderen; født og ikke skapt.
Etter at tilhengerne av Eusebius av Nikomedia, som nå var blitt patriark av Konstantinopel, hadde gjenfremsagt sine krav om utnevnelse av Athanasius som biskop av Alexandria ved synoden avholdt i Antiokia i 341, bestemte se seg for å en delegasjon til Constans, vestromersk keiser, og til Julius, med forklaringer av deres beveggrunner. Etter å ha uttrykt en holdning til støtte for Athanasius inviterte Julius behendig begge parter til å fremlægge sine holdninger ved en synode som han selv skulle presedere for. Forslaget ble imidlertid avslått av de arianiske østlige biskoper.
Etter denne annen forvisning fra Alexandria kom Athanasius til Roma og ble anerkjent som alminnelig biskop ved synoden i 342, som Julius presiderte. Julius sendte et brev til de østlige biskoper som er et tidlig tilfelle av kravene om forrang innenfor kirkens verden for Romas biskop. Brevet hevdet at selv om Athanasius og hans støtter vel kunne ha gjort ting de kunne klandres for, så skulle den aleksandrinske kirke først ha skrevet til paven. «Kan dere være uvitende om» skrev Julius, «at det er sedvane at vi først skulle ha vært forespurt, så det som er riktig, kan defineres herfra» (Epistel fra Julius til Antiokia).
Det var pave Julius' innflytelse som førte til at kirkemøtet i Sardica i Illyria senere ble avholdt. Fra Roma sendte Julius sendebudene Archidamus, Filoxenus og diakonen Leo. Den arianske falangen nektet atter å møte frem. Bare 76 østlige biskoper deltok, men de trakk seg tidlig og hastig trakk seg tilbake til Philippopolis, hvor de avsatte Julius, Athanasius og andre ved det alternative kirkemøtet i Philippopolis.
De tre hundre vestlige biskoper som forble i Sardica bekreftet de tidligere beslutninger ved den romerske synode og kom derved til å virke som en klar støtte til Romas biskop, det vil si, paven. Det ble regulert avsattninger av biskoper i synodebestemmelsenes paragrafer iii, iv. Paragraf v fastslår direkte at paven skulle ha den høyeste jurisdiksjon foa alle biskopsærender som omfattet anklager om uverdighet og påfølgende avsettelser. Ved synoden ble det avsatt to arianske biskoper.
Pave Julius betraktes som den som bygget kirkene Santa Maria in Trastevere og Basilica Iulia (nå kirken Santi Apostoli) i Roma. Han bekreftet også Jesu fødselsfest til 25. desember, ved det at han delte feiringen av denne begivenhet til to distikte kirkefester: Epifani ble beholdt på sin tradisjonelle dato, og fødselsfesten ble spikret til 25. desember.
Pave Julius I døde den 12. april 352 og ble gravlagt på Calepodius-kirkegården på Via Aurelia.
Han ble æret som hellig helt like etter sin død; og han ble tatt opp i den romerske kalenderen av 354 – bare to år senere. Dødsdatoen, 12. april, er hans minnedag.
Fylkesvei 4846
Fylkesvei 4846 går mellom Hovdastad og Skudeneshavn i Karmøy kommune. Veien er 4,5 km lang.
Oleg Bovin
Oleg Georgijevitsj Bovin (russisk: Олег Георгиевич Бовин; født 20. juni 1946 i Moskva) var en sovjetisk vannpolospiller som deltok i de olympiske leker 1968 i Mexico by.
Bovin vant en olympisk sølvmedalje i vannpolo under Sommer-OL 1968 i Mexico by. Han var med på det sovjetiske laget som kom på andreplass vannpoloturneringen bak Jugoslavia. Bovin spilte åtte kamper i OL-turneringen.
Sølje
Sølje er en spenne med et rundt hull i midten med en enkel torn som er festet til den ene siden av hullet. Denne tornen kan tres gjennom tøyet for å feste søljen til skjorten. På nyere søljer og ofte også på eldre omgjorte søljer, er tornens funksjon erstattet av en lengre, tynn nål festet på baksiden.
Villads
Villads er et dansk mannsnavn med gammelengelsk opprinnelse. Navnet har vært populært i Danmark siden 2005.
Sølje
Betegnelsen sølje brukes om tilsvarende smykker også i Danmark og Sverige. Søljer har vært de dominerende brystsmykker brukt på norske folkedrakter, og både form og betegnelser har mange variasjoner. Mindre og gjerne enklere søljer har også vært kalt ring eller sprette, ofte i sammensetninger som halsring eller hjertesprette. Språkbruken har variert i forskjellige landsdeler. I moderne språk brukes betegnelsen sølje også om andre smykker som brosjer eller halsknapper med heng, som inngår i draktsølv som brukes til folkedrakter eller bunader.
Villads
Etymologi
Villads er en dansk kortform av Willehadus, en latinsk form av gammelengelske Willehad. Navneleddene er dannet av will, «vilje, ønske», og hathu, «kamp».
Navnet har gitt opphav til det danske etternavnet Villadsen.
Sølje
Ordet sølje kommer fra gammelnorsk sylgja og betyr opprinnelig spenne. Opphavet til ordet er usikkert. Det kan være et lån fra finsk-ugrisk solki som betyr spenne eller pyntenål, men Bjorvand og Lindemand mener det heller kommer fra germansk súhl som betyr trekking eller drag. Herfra kan betydningen ha ha blitt overført til å betegne sammentrekking eller fastholding av klesdrakt og så ha blitt betegnelse på det som holder klærne sammen.
Villads
Utbredelse
Willehad er kjent brukt i England på 700-tallet, men var et sjeldent navn.
Badeparken (Larvik)
Badeparken er ei gate i Larvik by i Vestfold. Det er også navnet på det som er igjen av Larvik Bads parkanlegg. Den vesle gatestumpen går fra Parkveien og munner ut i Nansetgata. Langs den finnes flere store parktrær. De eldste av dem ble plantet rundt 1870 og inngikk i en privat hage. Omkring 1890 ble Larvik Bad flyttet dit fra området ved Lilleelva. I slutten av 1920-årene endret det navn til Farris Bad. Bygningene ble revet i 1971.
Villads
Utbredelse
Villads er kjent brukt i Danmark fra 1400-tallet, og i Norge fra 1600-tallet. I Norge ble navnet mest brukt i Østfold, Rogaland og Nordland.
Viggo Kampmann
Olfert Viggo Fischer Kampmann (født 21. juli 1910 i Fredriksberg, død 3. juni 1976) var dansk, sosialdemokratisk statsminister (regjeringen Viggo Kampmann I og regjeringen Viggo Kampmann II) fra 19. februar 1960 til 3. september 1962.
Sølje
Produksjon
Fra midten av 1500-tallet var det et krav om at håndverkere skulle bo i byene, og mye av draktsølvet som ble brukt utover på bygdene er laget av disse laugshåndverkerne. Det meste av det gamle draktsølvet er ustemplet, og produsentene er usikre. Det er kjent at mange gullsmeder både i Bergen, Christiania og andre byer kunne spesialisere seg på bondesølv, men mye av det gamle draktsølvet er nok også laget av bygdesølvsmeder som drev i strid med loven. Fra 1782 kunne gullsmeder med mer eller mindre fullstendig utdannelse få tillatelse fra amtmannen til å drive virksomhet på bygdene, og da laugsvesenet ble opphevet i 1839 ble det fritt for alle som ville det å etablere seg som håndverker der de måtte ønske å bosette seg.
Viggo Kampmann
Han ble cand.polit. i 1934. Han fikk jobb i finansdepartementet og ble en nær rådgiver for finansministeren. I 1953 ble han valgt inn i Folketinget.
Han var finansminister i vel en måned fra september 1950 inntil Hans Hedtoft gikk av. Men i 1953 kom han tilbake som finansminister og fortsatte helt fram til 1960 under H.C. Hansens regjeringer.
Etter flere alvorlige hjerteanfall måtte Kampmann overlate statsministerposten til Jens Otto Krag.
Fram til 1966 var han redaktør av partiets månedsblad Verdens Gang.
Bibliografi
Under medvirkning av Viggo Kampmann:
Sølje
Søljetyper
Det finnes mange typer og varianter av søljer. De fleste har vært bruk både med og uten hengende løv. Nedenfor er det en oversikt over noen av de vanligste hovedtypene og for å få fram hovedformene er de fleste her vist uten vedgheng.
Viggo Kampmann
Annet
Hans sønn Jens Kampmann ivaretok flere ministerposter opp gjennom 1970-årene.
Villads
Utbredelse
I Danmark var navnet mest brukt i 1920- og 1930-årene og igjen fra 1990-årene. Det har vært svært populært fra 2005.
Kjente personer med navnet
Personene i listen er ordnet kronologisk etter fødselsår.
Arkeologiåret 1624
Arkeologiåret 1624 er en oversikt over blant annet utgravninger, fødte og avdøde personer med tilknytning til arkeologi i 1624.
Studentfestivalen i Oslo (STUDiO)
Studentfestivalen i Oslo (STUDiO) er en kulturfestival i Oslo, tilknyttet Det Norske Studentersamfund. Festivalen blir arrangert ved semesterstart i august hvert år. STUDiO består blant annet av konserter, debatter, kino, teater, quiz, rebusløp, sang, fest, foredrag, konkurranser og grilling.
I 2009 hadde STUDiO over 100 små og store arrangementer, fordelt på egne arrangementer på Studentersamfundet og aktivitet i regi av andre studentforeninger ved Universitetet i Oslo. Totalt var det nærmere 30 000 besøkende på STUDiO 2009.
Organisasjon
Studentfestivalen i Oslo er organisert som et utvalg direkte under styret i Det Norske Studentersamfund. Festivalen består av et styre som arbeider med forberedelser i omtrent et år, og 200-300 frivillige som arbeider under selve festivalperioden. Festivalsjef, nestsjef og økonomisjef velges på generalforsamling i DNS, resten av styret plukkes ut av leder.
Historikk
Studentfestivalen ble først arrangert i 1989 som Oslo Studentfestival på initiativ fra Tormod Carlsen, dengang formann i Det Norske Studentersamfund. Initiativet ble tatt for å presentere det ikke-faglige tilbudet til nye studenter på Universitetet i Oslo, ved å samle de ca. 300 foreninger og organisasjoner som holder til på campus og invitere til deltagelse, aktiviteter, sosiale arrangement og konserter.
Deutsche Reichspartei
Deutsche Reichspartei (DRP) var et høyreorientert politisk parti i Tyskland. Det ble grunnlagt i 1950 ved en sammenslåing av Deutsche Konservative Partei - Deutsche Rechtspartei (DKP-DRP) med National-Demokratische Partei (NDP), som kun var aktivt i Hessen.
Sentrale personer ved grunnleggelsen inkluderte Alexander Andrae, Dr. Oskar Lutz, Prof. Hans Bernd von Grünberg, Wilhelm Meinberg, Wilhelm Gutmann, Otto Heß, Hans Schikora, Prof. Heinrich Kunstmann og Adolf von Thadden.
Andre kjente medlemmer inkluderte juristen Friedrich Grimm, forfatteren Hans Grimm, den kjente krigshelten og flyveresset Hans-Ulrich Rudel og forleggeren Waldemar Schütz. DRPs viktigste mål var en gjenopprettelse av det tyske rike i sine historiske grenser (fra 1914). Det forsto seg særlig som en samlingsbevegelse for tidligere offiserer og soldater.
Partiet hadde fem medlemmer i det tyske parlamentet. Det gikk inn i NPD i 1965.
Berit Flåmo
Berit Olga Flåmo (født 12. august 1961) er Ap-politiker og er tidligere ordfører i Frøya kommune i perioden fra 2011 til 2019.
Hun kom til ordførerjobben fra en stilling som utviklingssjef i Trondheimsfjorden Interkommunale Havn. Før det har hun vært både sykehjemsbestyrer og rådmann i Frøya kommune.
Tanga (andre betydninger)
Tanga kan referere til:
Château d’Eau (Paris Metro)
Château d'Eau er en stasjon på metroen i 10. arrondissement i Paris. Den betjenes av linje 4.
Stasjonens navn er hentet fra gata Rue du Château-d'Eau som i 1828 fikk navn etter en fontene fra 1811 som var plassert i den ene enden ved nåværende Place de la République.
Stasjonen ble åpnet 21. april 1908. Den er rikt utsmykket. To nedganger er utstyrt med balustrader tegnet av Hector Guimard i 1900 for "Compagnie générale du Métropolitain de Paris". De ble offisielt klassifisert og merket som historiske monument ved et vedtak av 29. mai 1978.
Sprint-NM på skøyter junior 1981
Sprint-NM på skøyter junior 1981 ble avholdt på Jevnaker stadion i Jevnaker den 3. og 4. januar 1981. Teknisk arrangør var Jevnaker Idrettsforening.
Juniornorgesmestere i sprint ble Anne Kari Hansen, IF Fram for damene. Bjørn Nyland, Ask SK for herrer yngre junior og Knut Arild Kvalheim, Tromsø SK for herrer eldre junior.
Dannebrog (avis)
Dannebrog var en dansk avis som utkom i 12 000–14 000 eksemplarer fra 1892 til 1910. Avisen hadde røtter i Morgenbladet, og ble grunnlagt av Peter Adler Alberti som et talerør for det moderate Venstre. Blant medarbeiderne i Dannebrog var Fritz Magnussen, som først var tegner og senere journalist.
Glemmen nye kirke
Glemmen nye kirke er en korskirke i tegl i Fredrikstad kommune og domprosti i Viken fylke.
Merton
Merton kan vise til:
Glemmen nye kirke
Kirken ble opprinnelig innviet som langkirke i 1853 og ble så utvidet til korskirke etter planer av Henrik Thrap-Meyer i 1887–88. Den brant natt til 20. oktober 1944 og ble gjenoppført etter planer av Arnstein Arneberg med innvielse 30. oktober 1949.
Kirken har 410 plasser.
Blant utsmykningene i kirkeinteriøret er et granittrelieff utført av billedhuggeren Emma Matthiasen, med motiv av erkeengelen Mikael flankert av døperen Johannes som holder et lam i sine hender, og profeten Moses som holder stentavlene med de ti bud.
Foreldrene til Edvard Munch giftet seg i denne kirken.
Adkomst til stedet er via fylkesvei 109.
Birendra Lakra
Birendra Lakra (født 3. februar 1990) er en indisk landhockeyspiller. Han representerte landet sitt under Sommer-OL 2012 i London, der han endte på sisteplass med det indiske landslaget.
Konfliktåret 1923
Dødsfall
…
Ulrich Thomsen
Ulrich Thomsen (født 6. desember 1963 i Næsby på Fyn i Danmark) er en dansk skuespiller.
Etter en karrière ved teatret i København debuterte han på film i 1994. Han har spilt i flere filmer av Thomas Vinterberg, og fikk sitt internasjonale gjennombrudd med filmen Festen, hvor han spiller hovedrollen som beskylder faren for seksuelle overgrep mot sin egen familie på dennes egen 60-årsdag.
Senere hadde han en birolle som skurkens håndlanger i James Bond-filmen The World Is Not Enough. Han har også spilt i filmen Bella Martha og andre tyske filmer. Thomsen snakker flytende tysk og engelsk. Han spiller en av hovedrollene som den kriminelle, rike og farlige mannen Kai Proctor i den amerikanske actionserien Banshee.
Slaggrunnslinje
Slaggrunnslinjen er brukt på eldre norske sjøkart, og på enkelte nyere sjøkart der deler av innholdet stammer fra eldre sjøkart. Denne linjen er en prikket farelinje som i innenskjærs farvann angir en dybde av ca. 6 meter og i åpent farvann en dybde «utenfor hvilken man angivelig skulle være sikret for brott». Ordet slaggrunn er satt sammen av substantivet slag, altså der sjøen slår (bryter), og substantivet grunne. Fordi slaggrunnslinjen kan endre verdi under forløpet, er den å betrakte som en enda farligere linje enn dybdekurver generelt.
Lourdes (São Paulo)
Lourdes er en kommune i delstaten São Paulo i sørøstregionen av Brasil.
Kjell Fossen
Kjell Fossen (født 23. april 1939) er førsteamanuensis i historie ved Universitetet i Bergen og mangeårig leder av Landslaget for lokalhistorie i skolen. Han er bosatt på Eidsvågneset og har arbeidet 25 år ved Universitetet i Bergen, før det var han i 20 år ved Åsane gymnas.
Fossens faglige spesialitet er lokalhistorie og kunst- og kulturhistorie. Han er også opptatt av historiedidaktikk med vekt på lokalbasert læring og ekskursjonsmetodikk og har skrevet artikler om dette. Kjell Fossen er også mye brukt som foredragsholder over kulturhistoriske og sosialhistoriske emner og har vært konsulent for mange kulturhistoriske prosjekter.
The Fool on the Hill
«The Fool on the Hill» er en sang av The Beatles og både skrevet og sunget av Paul McCartney.
Den ble utgitt på albumet Magical Mystery Tour i 1967. Albumet ble utgitt som dobbelt-EP med 6 spor i Storbritannia.
Jew Watch
Jew Watch er en nettside som mener at de kartlegger jødenes påvirking og eierskap over massemedier, finansinstitusjoner og underholdningsindustri, særlig i USA. De opererer også med en oversikt over hvilke skuespillere som er jødiske eller har jødisk opphav i amerkansk filmindustri. Nettsiden er av flere blitt beskyldt for å drive antisemittistisk virksomhet. De blir av mange definert som en hatside.
Nettstedet hevder videre blant annet at Terrorangrepet 11. september 2001 var «en jødisk hat-svindel», at Sovjetunionen var jødestyrt og at jøder styrer store tvangsprostitusjonsnettverk.
Siden drives av Frank Weltner fra St. Louis. Weltner har blitt beskyldt for å være med i den rasistiske organisasjonen National Alliance. Selv avviser Weltner anklagene.
Jew Watch fikk noe oppmerksomhet i media etter at de hadde manipulert Google slik at de fikk første treff på søkestrengen «Jew».
Gymnastikk under Europalekene 2015 – Turn Mangekamp menn
Mangekamp apparatturn for menn under Europalekene 2015 i Baku.
Huilong vannkraftverk
Huilong vannkraftverk er et vannkraftverk i Henan, Folkerepublikken Kina. Dette er et såkalt pumpekraftverk med to reservoar. Arbeidet med demningen ble ferdig i 2005. Det har en kapasitet på 120 MW.
Øvre demning er en betong gravitasjonsdam av typen RCC. Den er 54 meter høy og 208 meter lang, og ble ferdigstilt i 2003.
Nedre demning er en tilsvarende betong gravitasjonsdam (RCC)) som er 54 meter høy og 175 meter lang, med installasjoner ferdigstilt i desember 2004.
Britisk shilling
Shilling (uformelt kalt bob) var en engelsk og senere britisk myntenhet. Den første shillingmynten som ble slått for alminnelig sirkulasjon kom i 1548 under Henrik VIII, men hans far Henrik VII hadde allerede i 1487 slått testmynter av samme verdi. Navnet antas å komme fra norrønt språk, og betyr «merke på en stokk», i overført betydning «inndeling».
Før desimaliseringen i 1971 hadde skillingen en verdi av 12 gamle pence, og tilsvarte 1/20 pund. Det gikk dermed 240 pence på ett pund. Etter desimaliseringen har navnet shilling uformelt blitt brukt om 5-pencemynten; siden det går 100 nye pence på ett pund er den verdt 1/20 pund. Shillingsmyntene var fortsatt gangbare etter desimaliseringen – de hadde samme størrelse og verdi som 5-pencemyntene. Tilsvarende kunne toshillingene brukes som 10-pencemynter.
Forkortelsen er s, som ikke kommer fra s'en i shilling, men fra solidus, en romersk mynt. Priser ble ofte skrevet uformelt med en skråstrek mellom shilling og pence, slik at for eksempel 1/6 angav en shilling og seks pence og 11/- angav 11 shilling blank.
Shilling inngår i to kjente engelsk uttrykk som fortsatt er i bruk:
Phaeronix
Phaeronix er en tidligere Linuxdistribusjon fra Egypt som var basert på Gentoo. Distribusjonen ble levert på en Live-CD, sammen med Reiser4, GRUB, automatisk maskinvaredeteksjon og støtte for NVIDIA 3D. Distribusjonen var på arabisk og var klargjort for multimedia og internett.
Versjon 0.8 ble lansert 4. april 2005.
Sørdellen
Sördellen eller Södra Dellen er en innsjø i Hudiksvall kommune i Gävleborgs län i Sverige. Innsjøen ligger 42,7 meter over havet og dekker 50 kvadratkilometer. Sjøen får tilførsel fra Strömnessjön ved Delsbo i vest og fra Norddellen ved Norrbo i nord. Utløpet er ved Näsviken i sjøens sørøstende.
Det største dypet er 53 meter, målt i 1988.
Fredheim guttehjem
Fredheim guttehjem var et privat drevet guttehjem opprettet i [1904] av diakon Nils Endresen Bærøen. Han hadde kjøpt et gårdsbruk på øyen Lindøen i Finnås i Bømlo kommune til formålet, og det opprinnelige navnet på virksomheten var Finaas Barnehjem. Hjemmet skulle ta imot foreldreløse barn, samt barn født utenfor ekteskapet. Etter hvert tok de kun imot gutter, og skiftet navn til Guttehjemmet Fredheim. Guttehjemmet ble administrert av et styre i Bergen, og hadde egen skole. Det bodde opp til 25 gutter der, men på grunn av vanskelig tilgang på lærerpersonale ble det besluttet å flytte hjemmet til gården Nordsundet ved Lillebergen i Alversund i Meland kommune, Hordaland. Her kunne de ta imot 30 gutter i alderen 8-16 år, først og fremst barn fra Bergen og Alversund. Guttehjemmet Fredheim ble nedlagt i 1953. På Lindøen kan man fortsatt se ruinene av skolehuset.
Ved Interkommunalt arkiv Hordaland finnes en skoleprotokoll fra Fredheim guttehjem som dekker årene 1924-1952. Man kan også finne informasjon om guttehjemmet i arkiver etter barnevernsnemnder og sosialkontor.
Xavier Reckinger
Xavier Reckinger (født 20. desember 1983) er en belgisk landhockeyspiller. Han representerte landet sitt under Sommer-OL 2012 i London, der han endte på femteplass med det belgiske landslaget.
Tapinotaspini
Tapinotaspini er en gruppe av vepser som hører til familien Apidae. Disse biene lever bare i Sør-Amerika.
Levevis
Tapinotaspini er solitære bier, som bygger reirene sine enkeltvis. I tillegg til pollen og nektar samler disse biene også inn oljer fra blomster, til hjelp ved dette har de spesielle strukturer på beina.
Utbredelse
Gruppen finnes bare i Sør-Amerika.
Château Rouge (Paris Metro)
Château Rouge er en stasjon på metroen i Paris.
Stasjonen betjener linje 4.
Aérospatiale CM 170 Magister
Aérospatiale CM 170 Magister er et fransk treningsfly, opprinnelig produsert av Fouga. Prototypen fløy første gang 23. juli 1952, og når serieproduserte eksemplarer ble operative i Armée de l'air i 1956 var CM 170 verdens første operative jetdrevne treningsfly. Flyet ble produsert både i Frankrike, og under lisens i Tyskland, Finland og Israel.
U16-EM i fotball for menn 1999
U16-EM i fotball for menn 1999 ble arrangert i Tsjekkia i 1999.
Marrakech
Marrakech, eller Marrakesh, (arabisk: ) er en by sørvest i Marokko, ved foten av Atlasfjellene. Byen har 1 030 000 innbyggere (2006), og er provinshovedstad i Marrakech-Tensift-Al Haouz-regionen. Navnet Marrakech er amzigh (sannsynligvis mur n akuch), og betyr «Guds land».
Marrakech er Marokkos fjerde største by, etter Casablanca, Rabat og Fez. Byen har Marokkos største tradisjonelle markeded (souk) og det store torget Djemaa el Fna skal være det travleste i Afrika. Lik mange andre marokkanske byer har Marrakech en gamleby, medina, tilknyttet den moderne bydelen Gueliz.
Marrakech ble grunnlagt av almoravidenes fyrste Abu-Bakr Ibn-Umar i 1070–1072, for å avløse Aghmat som hovedstad. Gjennom århundrene har byen vært hovedstad og senter for handel, fyrster, imamer og vitenskapsmenn.
Byen har jernbaneforbindelse til Casablanca. Sørvest for Gueliz ligger den internasjonale flyplassen Menara.